《梦後得宋中道书》
宋代·梅尧臣

宵梦宋子语，昼得宋子书。
书意与梦语，曾不异往初。
昔我遭家难，逢子亦在庐。
我南君大梁，千里非隔疏。
念处天地中，天地犹一车。
日月为两毂，星辰随徐徐。
昼夜转不已，载之将焉如。
冉冉趋死乡，万古曾无余。
其间乃有梦，觉实梦何虚。
何虚亦何实，及尽皆同墟。
身世既若此，合离休叹诸。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。